രാജ്യം വിട്ടത് രക്തചൊരിച്ചില് ഒഴിവാക്കാന് : അഷ്റഫ് ഗനി രാജ്യം വിട്ടതില് വിശദീകരണവുമായി അഫ്ഗാന് പ്രസിഡന്റ് അഷ്റഫ് ഗനി. അഫ്ഗാനിസ്താന് വിട്ടത് രക്തചൊരിച്ചില് ഒഴിവാക്കാനാണെന്ന് ഫേസ്ബുക്ക് പോസ്റ്റിലൂടെ അഷ്റഫ് ഗനി വ്യക്തമാക്കി. ashraf ghani fb post എനിക്ക് മുന്നില് രണ്ട് മാര്ഗങ്ങളെ ഉണ്ടായിരുന്നുള്ളു. ഒന്നുകില് കൊട്ടാരത്തിലേക്ക് പ്രവേശിക്കാനൊരുങ്ങുന്ന താലിബാനെ നേരിടുക, അല്ലെങ്കില് കഴിഞ്ഞ 20 വര്ഷമായി ഞാന് സംരക്ഷിച്ചുപോന്ന എന്റെ രാജ്യം വിടുക. താലിബാന് എത്തിയത് കാബൂളിനെ അക്രമിക്കാനാണ്, കാബൂളഅ ജനങ്ങളെ അക്രമിക്കാനാണ്. ആ രക്തച്ചൊരിച്ചില് ഒഴിവാക്കാന് ഞാന് പോകുന്നതായിരുന്നു നല്ലത്. താലിബാന് തോക്കുകള് കൊണ്ടുള്ള നീതിയാണ് സ്വന്തമാക്കിയത്. എന്നാല് അവര്ക്കത് നിയമസാധുത നേടികൊടുക്കുമോ ? ജനഹൃദയങ്ങള് നേടാന് അവര്ക്ക് സാധിക്കുമോ ? ചരിത്രം ഒരിക്കലും ഇത്തരം അധികാരമാറ്റത്തിനെ പിന്തുണച്ചിട്ടില്ല. താലിബാനും അത് ലഭിക്കില്ല. അഷ്റഫ് ഗനി ഇന്നലെ രാവിലെയോടെ താലിബാന് അഫ്ഗാന് തലസ്ഥാനമായ കാബൂളില് പ്രവേശിച്ചതിന് പിന്നാലെ ഇന്നലെ ഉച്ചയോടെയാണ് അഫ്ഗാന് സര്ക്കാര് താലിബാന് കീഴടങ്ങിയെന്ന വാര്ത്ത പുറത്തു വരുന്നത്. താലിബാന് കാബൂള് വളഞ്ഞപ്പോള് തന്നെ അഫ്ഗാന് സര്ക്കാര് കീഴടങ്ങുകയാണെന്ന് സൂചന വന്നിരുന്നു. താലിബാന് വഴങ്ങുന്ന സമീപനമായിരുന്നു സൈന്യത്തിന്റെ ഭാഗത്തു നിന്നും സര്ക്കാരിന്റെ ഭാഗത്തു നിന്നുമുണ്ടായത്. ഇതിന് പിന്നാലെയാണ് അഷ്റഫ് ഗനി രാജ്യം വിട്ടെന്ന വാര്ത്ത പുറത്ത് വന്നത്. Read Also : പ്രസിഡന്റിന്റെ കൊട്ടാരത്തില് നിന്ന് അഫ്ഗാന് പതാക നീക്കി പകരം താലിബാന് പതാക